和制帥效謝康樂體
作者：孫應時
朝代：宋

paragraphs: 讀書在雪屋，長嘯亦蝸廬。
茲晨從遠役，不柰爲饑驅。
夕棹悄煙月，朝帆暖菰蒲。
情欣秋風至，體愜袢暑徂。
拾魚未妝潦，爭米聊趁虛。
廓落展遐眺，舂容進前途。
暮畫諒何取，世用實已迂。
分閫重節制，三邊藉調娛。
功成報天子，朝珮歸與與。
下客一何幸，窮途非所虞。
江山待公賞，佳處小踟躕。